CELEX: 62016CN0181
Language: et
Date: 2016-03-31 00:00:00
Title: Kohtuasi C-181/16: Eelotsusetaotlus, mille on esitanud Conseil d'État (Belgia) 31. märtsil 2016 – Sadikou Gnandi versus Belgia riik

30.5.2016   
            
            
               ET
            
            
               Euroopa Liidu Teataja
            
            
               C 191/21
            
         Eelotsusetaotlus, mille on esitanud Conseil d'État (Belgia) 31. märtsil 2016 – Sadikou Gnandi versus Belgia riik
   (Kohtuasi C-181/16)
   (2016/C 191/26)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Kassaator: Sadikou Gnandi
   
      Vastustaja: Belgia riik
   
      Eelotsuse küsimus
   
   Kas Euroopa Parlamendi ja nõukogu 16. detsembri 2008. aasta direktiivi 2008/115/EÜ (1) (ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel) artiklit 5, mis kehtestab liikmesriikidele kohustuse selle direktiivi rakendamisel järgida mittetagasisaatmise põhimõtet ja õigust tõhusale õiguskaitsevahendile, mis on ette nähtud sama direktiivi artikli 13 lõikes 1 ja Euroopa Liidu põhiõiguste harta artiklis 47, tuleb tõlgendada selliselt, et nendega on vastuolus sellise tagasisaatmisotsuse vastuvõtmine, mis on ette nähtud eelnimetatud direktiivi 2008/115/EÜ artiklis 6, 15. detsembri 1980. aasta seaduse (välismaalaste riigi territooriumile sisenemise, elama asumise, viibimise ja väljasaatmise kohta) artikli 52/3 lõikes 1 ja 8. oktoobri 1981. aasta kuningliku dekreedi (välismaalaste riigis viibimise, elama asumise ja väljasaatmise kohta) artikli 75 lõikes 2, juba alates sellest kuupäevast, kui kodakondsuseta isikute üldvolinik lükkab varjupaigataotluse tagasi, ja seega enne, kui selle tagasilükkamise otsuse kohtuliku vaidlustamise kõik võimalused on ammendatud ning enne kui varjupaigamenetlus võidakse lõplikult lõpetada?
   
      (1)  ELT L 348, lk 98.